თამაზ ჯოლოგუა

თამაზ ჯოლოგუა (დ. 1954, ქვემო ბარღები, გალის რაიონი)  — ქართველი  ფილოლოგი, მკვლევარი, თბილისის სახელმწიფო უნივერსიტეტის პროფესორი.

ბიოგრაფია
თამაზ ჯოლოგუა დაიბადა 1954 წელს, გალის რაიონის სოფელ ქვემო ბარღებში, აფხაზეთში. 1976 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. მუშაობდა კინოსტუდია „ქართულ ფილმსა“ (1978-1979) და საქართველოს ტელევიზიაში (1979-1991).

1991 წლიდან დღემდე მუშაობს ივანე ჯავახიშვილის სახელობის თბილისის სახელმწიფო უნივერსიტეტში ჟუნალისტიკის, (2016 წლიდან - სოციალურ და პოლიტიკურ მეცნიერებათა) ფაკულტეტზე პროფესორის (ამჟამად ასოცირებული პროფესორის) თანამდებობაზე. პარალელურად მუშაობს გამოცდების ეროვნული ცენტრის ქართული ენისა და ლიტერატურის ჯგუფის წევრად. კვლევის ძირითადი სფეროები: XIX საუკუნის ქართული ჟურნალისტიკა, ლიტერატურა, საზოგადოებრივი აზრის ისტორია.

ავტორია 70-მდე სამეცნიერო სტატიის, 3 მონოგრაფიისა და ერთი სახელმძღვანელოსი. იგი XIX საუკუნის საქართველოში სახელმწიფო და საზოგადო მოღვაწის, დიმიტრი ყიფიანის ერთ-ერთი ბიოგრაფია. დაჯილდოებულია დიმიტრი ყიფიანის სახელობის მედლითა და პრემიით.

 რესურსები ინტერნეტში 

 თამაზ ჯოლოგუა — არტანუჯი
 თამაზ ჯოლოგუა — სტუდენტური ამბები
 თამაზ ჯოლოგუას წიგნები — პირველი არხი

სქოლიო

კატეგორია:დაბადებული 1954
კატეგორია:ქართველი ფილოლოგები
კატეგორია:დიმიტრი ყიფიანის პრემიის მფლობელები